На основу члана 37, тачка 24 Статута Града Ниша („Службени лист Града Ниша“, бр. 88/2008), Скупштина Града Ниша на седници одржаној \_\_\_\_\_\_\_\_\_\_\_ 2014. године, доноси

Р Е Ш Е Њ Е

 I УСВАЈА СЕ Извештај о раду са финансијским извештајем Сигурне куће за жене и децу жртве породичног насиља за 2013. годину, који је усвојио Управни одбор Установе, Одлуком број 26 на седници одржаној 24.01.2014. године.

 II Решење доставити: Сигурној кући за жене и децу жртве породичног насиља, Управи за дечију, социјалну и примарну здравствену заштиту и Управи за финансије, изворне приходе локалне самоуправе и јавне набавке.

Број: \_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_\_\_ .године

СКУПШТИНА ГРАДА НИША

 ПРЕДСЕДНИК

Проф. др Миле Илић

 \_\_\_\_\_\_\_\_\_\_\_\_\_\_\_\_\_\_\_

О б р а з л о ж е њ е

 Управни одбор Сигурне куће за жене и децу жртве породичног насиља на седници одржаној дана 24.01.2014. године Одлуком бр. 26 усвојио је Извештај о раду Сигурне куће за жене и децу жртве породичног насиља за 2013. годину и доставио Управи за дечију, социјалну и примарну здравствену заштиту.

Делатност установе подразумевала је обезбеђивање смештаја, исхране и хигијенских потреба женама и деци жртвама породичног насиља, пружање саветодавно-терапијских и социјално-едукативних услуга, које обухватају осигурање приступа и коришћење услуга помоћи и подршке женама и деци жртвама породичног насиља путем информисања, обезбеђивања директних услуга, пружање правне помоћи, сагледавање ефеката, односно евалуације предузетих услуга и мера заштите.

У 2013. години у установи је било смештено 137 корисника, односно 52 женe и 85 деце, који су боравили у Сигурној кући, у складу са налазом и предлогом стручне комисије Центра за социјални рад од недељу дана до годину дана.

Посебна пажња била је посвећена раду са децом који подразумева организовање и одржавање едукативно-креативних радионица и помоћ деци у учењу и савладавању школског градива.

Успостављена је сарадња са свим институцијама које се у свом раду сусрећу са проблемом насиља у породици , као што су центри за социјални рад, полицијске станице, органи правосуђа и невладине организације, друге Сигурне куће, Правна клиника тј Правни факултет нишког универзитета, итд.

Упошљавањем стручног кадра приступило се опсежном професионалном раду са корисницама које бораве у установи. Радно време установе је двадесет четири часа дневно, због природе делатности, јер се смештај корисница и брига о њима врши непрекидно.

 Финансирање установе је, у складу са Уговором о регулисању међусобних права и обавеза у обављању послова установе закљученим са Градом Нишом, у 2013. години вршено квартално.

 За 2013. годину било је уговорено финансирање у укупном износу од 12.000.000,00 динара, од чега је извршен трансфер 7.415.000,00 динара и то за прва два квартала по 2.000.000,00, за трећи 1.800.000, а за четврти квартал 1.612.000,00 динара.

Ова установа је путем донација и пројеката успела да додатно обезбеди још 2.846.186,60 динара.

 Имајући у виду да се рад Сигурне куће за жене и децу жртве породичног насиља првенствено заснива на практичној примени Закона о социјалној заштити, Закона о јавним службама и Одлуке о правима из области социјалне заштите на територији Града Ниша, Управа за дечију, социјалну и примарну здравствену заштиту предлаже доношење Решења као у диспозитиву.

 УПРАВА ЗА ДЕЧИЈУ, СОЦИЈАЛНУ

 И ПРИМАРНУ ЗДРАВСТВЕНУ ЗАШТИТУ

 - НАЧЕЛНИК –

 Мирјана Поповић

 \_\_\_\_\_\_\_\_\_\_\_\_\_\_\_